Melestradurezh: krouet e voe kumun An Drinded-Porchoed e 1790. Gant al lezenn eus an 23 a viz Eost 1790 e voe lakaet da benn ur chanton, hini An Drinded-Porchoed; peder chumun a oa ennañ: An Drinded-Porchoed, Evriged, Menieg ha Mozhon; e Bann Josilin e oa. Brasaet e voe ar chanton, dindan anv Kanton an Drinded-Porchoed ivez, gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix. Lakaet e oa bet en Arondisamant Ploermael krouet e 1800.